Já , nú er loksins komið að því ! Við , Heiða Björg & the Kaos , gamla Klezmer Kaos , söknum mikið yndislegu og hressu íslensku stemmningarinnar sem skapaðist við fullt hús í öll þau þrjú skiptin sem við komum á Nasa í Reykjavík milli áranna 2008 og 2010 . Við höfum því ákveðið að koma aftur til Íslands , frá Frakklandi , þrátt fyrir þrefalda hækkun á flugfargjaldi ! Já , við erum svolítið “ kreisí ” en höfum líka gaman að því að krydda tilveruna , og erum auðvitað alltaf til í smá “ kaos ” ! Nýtt prógram verður í boði , þar sem fortíð , ( lög af plötu 1 “ Froggy ” ) , nútíð ( lögin af plötu 2 “ Inspiration ” ) og framtíð fléttast saman . Við munum sem sé flytja nokkur , glæný lög , sem við unnum í “ workshop ” í Ungverjalandi fyrir næstu plötu , en innblástur hennar kemur að mörgu leyti frá Marokkó , þar sem Heiða Björg var búsett í 5 ár . Það eru margar góðar hljómsveitir , ókunnar íslendingum , sem óska þess eins að spila á Íslandi en vantar tækifæri , fjármagn og sambönd . Þar af leiðandi ákváðum við að bjóða einni franskri með , “ Archibald ” varð fyrir valinu ! Valentínusarkvöldið verður því “ ævintýratónlistarferðalag ” milli « world , djass , rokk & popp tónlist , milli Mið-Austur Evrópu , Frakklands , Marokkó , Guatemala og Grænlands , á frönsku , ensku , portúgölsku og íslensku ! NB : Listi með þeim veitingastöðum sem bjóða upp á “ Sound of Sharing - Valentínusar ” tilboð verður birtur á “ Event ” síðunni á Facebook Heiða Björg & the Kaos hafa nú túrað um Evrópu í 12 ár . Þau hafa , meðal annars , komið fram á alþjóðlegri þjóðlagakeppni í Amsterdam , 2008 , þar sem þau komust í 5 hljómsveita úrslit af 25 hljómsveitum , sett upp sýninguna “ Eyjafjallajökulsgoskarlinn mikli ” í “ Theâtre de Rutebeuf ” í Frakklandi 2012 , valin sem aðalhljómsveitin fyrir tónlistarhátíðina og “ workshop ” viðburðinn “ Babel Sound ” í Ungverjalandi 2018 , spilað á “ Babel Night ” í Barcelona 2019 ásamt útgáfutónleikum á plötu tvö “ Inspiration ” í París mars 2019 sem er í góðri spilun hjá franska útvarpinu . Frá síðustu Íslands komu , hefur hljómsveitin aðeins breyst . Í dag eru Kaos karlarnir 5 : fiðla , trommur og bassi / kontrabassi en hljómsveitin bætti svo bæði við gítar og hljómborði ( sem tók við af harmónikkunni ) , því bjóða HB & K velkomin ný hljóð nútímatónlistar við þeirra eigin samfléttaða tónlistarstíl ! Heiða Björg Jóhannsdóttir BALU , tónlistarmaður , klarinettuleikari , söngkona , tónskáld , músikþerapisti , tónlistarframleiðandi og fyrrum listdansari á skautum , fæddist í Reykjavík 1983 . Hún hefur verið búsett 16 ár erlendis þar af 12 ár í Frakklandi og 5 ár í Marokkó . Tónlistarnámið hóf hún 6 ára gömul við Tónlistarskóla Garðabæjar þá fyrst hjá Óskari Ingólfssyni . Sigurður Ingvi Snorrason , hennar aðal klarinettukennari , kenndi henni frá 14 ára aldri við Tónlistarskólann í Reykjavík fram til tvítugsaldurs , samhliða námi í Menntaskólanum í Reykjavík . Heiða Björg lét drauma sína rætast og flutti 20 ára gömul til Parísar í frekara nám . Þar lagði hún stund á framhaldsnám í klarinettuleik við ” Conservatoire Régional d'Aubervilliers-La Courneuve ” undir leiðsögn Valérie Guéroult , músikþerapistanámi í CIM “ Centre Internationnal de Musictherpie ” , klezmertónlist hjá klezmermeistaranum David Krakauer , söng - og klarinettuleik í djassskólanum “ Arpej ” og einnig nám við kvikmyndatónsmíðar í “ Concervatoire de Levallois . ” Í París stofnaði hún hljómsveit sína “ Klezmer Kaos ” 2007 en breytti nafninu í “ Heiða Björg & the Kaos ” árið 2014 til að opna fyrir tónlistarmöguleika sömdu verkanna með rokk , djass , og blús ívafi , meiri söngur , meiri saga , meiri rafhljóð og en meira fjör ! Heiða starfaði lengi við klarinettupptökur kvikmyndatónlistar með sinfóníuhljómsveitinni Symphonyfilm í París . Nýjustu myndirnar eru : “ La vérité si je mens 3 ” og “ Qui a re tué Paméla Rose ” . Einnig samdi hún tónlist heimildamydarinnar « N’oubliez pas que cela fût » eða „ Ekki gleyma hvað gerðist ! “ eftir Stéphan Mosckowitcz . Músikþerapistastarfið hóf hún á barnaspítala “ Necker ” í París 2014 . Starfið fólst í að styrkja og róa sjúklingana , fyrir og eftir uppskurð , ásamt því að sjá um aðstandendurna á meðan á aðgerðunum stóð . Seinna tóku við músikþerapistaverkefni í Marokkó . Lífið í Marokkó gaf Heiðu mikinn innblástur við tónsmíðar , og upplifði hún einna helst sterka tengingu milli tónlistar sinnar og mannúðarmála , og það að “ ein mannvera , hinum megin á hnettinum , sem þú þekkir ekki neitt , getur haft afskaplega mikil áhrif á líf þitt ” . Söguna af því atviki er hægt að lesa á ensku undir myndbandi á YouTube á “ coverlagi ” HB & K á laginu “ Human ” eftir Rag’n Bone Man . Í stuttu máli er hægt að segja , að þökk sé því að Heiða veitti stórslasaðri , ókunnugri , ungri stúlku hjálparhönd , fékk Heiða aðgang að “ gullnámu ” en heimilda - og kvikmyndagerðamaðurinn Yann Arthus Bertrand bauð henni samstarf . Þá fékk hún fyrst og fremst aðgang af öllum loftmyndum sem hann hefur tekið af plánetunni Jörð í myndbandið “ Human ” , og er ein af fjórum manneskjum í öllum heiminum sem hefur hlotið þennan aðgang . En þar að auki bauð Yann Heiðu að vera fulltrúi Íslands og yfirblaðamaður fyrir kvikmyndina “ Woman ” sem kemur út á árinu 2020 . “ Archibald ” mun sjá um upphitun , en Roxane Terramorsi , söngkona , var valin í hóp 5 listamanna sem fengu það áhugaverða tækifæri að taka þátt í " workshop " á afskaplega afskekktu svæði við norðurströnd Grænlands í heilan mánuð . “ Þetta var óendanlega gefandi reynsla sem gerði okkur kleift að finna veruna sem býr í okkur , án aðstæðna , án fjölskyldu og án merkimiða . Sá sem „ er “ þegar enginn horfir á hann : nakin sál sem titrar með sjálfri sér " eins og hún segir sjálf frá . Eitt verkanna sem hún vann á bátnum voru upptökur á myndbandinu fyrir lagið “ Lady Carin ” sem hún samdi með Nicolas Gardel .